El Govern anuncia que sector de l'oci nocturn podrà reobrir a partir del divendres 8 | PIMEC\nEl Govern anuncia que sector de l'oci nocturn podrà reobrir a partir del divendres 8\nEl Govern ha anunciat que el PROCICAT ha aprovat la reobertura de l’activitat de l’oci nocturn. La resolució, que haurà de ser validada pel Tribunal Superior de Justícia de Catalunya, estableix que aquesta mesura entri en vigor aquest divendres 8 d’octubre a partir de les 00 h (la nit de dijous a divendres) i tingui una vigència de 15 dies. Les discoteques, bars musicals i espais similars podran obrir els seus espais interiors i exteriors amb un màxim d’aforament del 70%. Excepte per beure, dins serà obligatori l’ús de la mascareta i es permetrà el ball a qualsevol zona de l’espai.\nL’entrada al local es permetrà per a tots els supòsits en què es genera el certificat COVID digital: amb la pauta completa de vacunació, recuperació d’haver passat la COVID els darrers mesos, o algun tipus de prova diagnòstica amb resultat negatiu, feta amb un màxim de 72 h d’antelació si és una PCR o de 48´h si es tracta d’un test d’antigen ràpid (TAR).\nRestem a l'espera de la publicació oficial d'aquesta modificació de les mesures al DOGC.


A Encamp hi ha molta vida, descobreix-la! - Pànxing\nNatura, cultura, tradicions, compres, gastronomia… Encamp uneix harmònicament tots aquests trets per oferir un espai pur enmig la natura, de descans però alhora d’oci on petits i grans poden realitzar activitats de tot tipus. El telecabina més llarg d’Europa et portarà a gaudir de paisatges d’alta muntanya i un passeig pels carrers d’Encamp et submergirà a l’època medieval. Encamp, a l’estiu, no s’atura.\nEl país dels Pirineus té indrets molt selectes i pensats perquè les famílies puguin gaudir d’una estada al Principat. Durant l’estiu el ritme no s’atura i s’ofereixen propostes culturals, d’oci i esportives. A la parròquia d’Encamp hi ha activitats dinàmiques per a grans i petits, propostes diverses que permeten fer recorreguts dispars.\nEl Funicamp és la millor manera d’accedir a les muntanyes d’Encamp. El telecabina més llarg d’Europa, amb 6km de recorregut per trajecte, està operatiu del 23 de juliol a l’11 de setembre i ens dóna accés a nombroses activitats com la visita amb un pastor o les excursions amb bus 4×4. Tota la família podrà gaudir dels paisatges d’alta muntanya, explorar l’entorn i, fins i tot, albirar algun dels habitants habituals de la zona, com marmotes o cabirols. L’oferta del Funicamp també permet gaudir del patrimoni cultural i històric amb una visita a l’Orri del Cubil, una construcció que s’utilitzava fins a principis del segle XX per poder acollir els pagesos i els ramats durant l’estiu. Aquest espai ofereix una experiència única gràcies a la descoberta de l’activitat ramadera i de la transhumància sota el guiatge d’un pastor.\nAl llarg del recorregut del Funicamp també podem descobrir el llac de Pessons i admirar les magnífiques vistes acabant la jornada amb activitats com la pesca o el senderisme. A més, l’excursió amb el telecabina permet aturar-se a l’estació intermèdia per poder gaudir d’una passejada per la vall dels Cortals. Allà es pot fotografiar la peculiaritat del seu paisatge rural i de muntanya i els més atrevits poden fer una via ferrada, diverses rutes a peu o practicar l’escalada al rocòdrom exterior dels Cortals. Totes aquestes excursions ben segur obriran la gana dels visitants. Per això, la zona també disposa d’una gran oferta de restauració, tant a Pessons com al punt de sortida del giny a Encamp, així com a l’arribada a la zona de les Solanelles.\nLa puresa d’Encamp\nLa naturalesa és un dels plats forts d’Encamp i El Pas de la Casa, i és que tots els racons transmeten la puresa, la vitalitat i la tranquil·litat necessàries per desconnectar de la rutina. La Vall de Madriu-Perafita-Claror, que l’any 2004 va ser declarada Patrimoni Mundial per la UNESCO, és una de les grans meravelles de la parròquia. A més, hi trobareu quinze pics i podreu fer itineraris eco turístics, senderisme, vies ferrades, escalada, cicloturisme i pesca, entre d’altres. I per a gaudir en família res millor que el llac d’Engolasters i el de les Abelletes. D’altra banda, també és possible pujar el Circ dels Pessons-el cercle glacial granític més gran del país-, enfilar-se al Pic d’Envalira per contemplar les vistes espectaculars de tres països diferents o passejar pels itineraris eco turístics. Tot això sense sortir d’una mateixa parròquia.\nPassar uns dies a Encamp garanteix viure de primera mà grans travesses de muntanya, gaudir d’itineraris cicloturístics i competicions espectaculars com la Purito, i també caminar per recorreguts adaptats a tota la família. Us imagineu passejar per una parròquia i veure com es desenvolupa la cursa d’obstacles més impressionant d’Europa? Aquesta és la realitat de la vila d’Encamp, que també acull la ReebokSpartanRace.\nSubmergir-se al patrimoni d’Encamp és tan fàcil com passejar pels seus carrers. La vila compta amb cinc itineraris per a realitzar tot caminant tranquil·lament i que ens porten per espais com el conjunt medieval de les Bons, la Mosquera i el Tremat. Deixar-se captivar per la Torre dels Moros –del segle XVI-, la plaça del Consell i la seva gran història, o cal Notari és una bona opció. Els itineraris a recórrer també permeten descobrir edificis singulars com l’Hotel Rosaleda, Ràdio Andorra o CasaCristo.\nD’altra banda, no podem deixar de visitar el Prat Gran, un dels llocs més concorreguts de la vila amb fonts, arbres, zona d’oci infantil i restauració. L’indret també compta amb elements públics com l’impressionant rellotge solar analemàtic -obra de J. Travesset- que permet situar-s’hi al damunt i consultar l’hora del dia, només aixecant el braç.\nEncamp, una parròquia ben viva\nTambé són ineludibles certes cites per gaudir de l’essència d’Encamp. Uns exemples en són la Festa Major de la parròquia, el 15 i 16 d’agost, i la del Pas de la Casa, el 29 de juny, que compten amb activitats per a petits i grans. D’aquestes festes ja són habituals les propostes populars, les tradicionals i litúrgiques com la Missa d’Autoritats o la Missa del Jovent, així com l’homenatge al padrí i la padrina més grans d’Encamp, els concurs de botifarra o el Crash Car.\nLes propostes ludicoculturals no s’acaben en les festes tradicionals. Les tardes i els vespres encampadans ofereixen també opcions pels més petits –com espectacles i activitats diverses- i pels adults –com les grans ofertes per anar a comprar que hi ha durant tot l’any-. A més, a l’estiu el Pas de la Casa acull la Braderie o Mercat de les oportunitats i bona part de l’any es pot visitar a Encamp el Mercat dels dissabtes.\nPer seguir tot el ritme de propostes cal alimentar-se bé i a Encamp és possible gràcies a l’oferta gastronòmica tradicional basada en matèries primeres. El pas del temps i les petites influències de la cultura francesa i catalana, ofereixen un sabor de muntanya que sols es pot identificar com a essència andorrana.\nTot plegat té lloc en un entorn impressionant, amb un ambient únic. Encamp i El Pas de la Casa bateguen, no us en perdeu el ritme!


Aficionat a les curses i travesses de muntanya: Ja queda poc!!!\nDesde que vaig fer la Sant Silvestre Manlleuenca, és a dir, ja fa dos mesos que no he fet res més. Això del canvi de residència m'ha fet reduïr considerablement el número de curses que faig, per això estic molt content de que arribi la primera cursa de la temporada, i serà a Olost, a prop de casa. Espero que després de la Cursa d'Olost en vinguin més, i amb més continuïtat, de fet tinc planejat fer-ne com a mínim una al mes, ja que sinó tota la motivació que s'agafa entrenant es perd amb un tres i no res. L'objectiu és fer-ne una al mes per arribar a l'Ultra Trail del Mont Blanc (el curt) a tope.


Eugènia Pascual (ICV): 'No pactarem per governar si no podem aplicar el nostre model' - El Gerió Digital\nL'alcaldable ecosocialista diu que cal superar la "política d'aparador" de CiU\nDissabte, 2 de maig de 2015 15:46h\nL'alcaldable d'ICV-EUiA, Eugènia Pascual, al barri de Can Gibert del Pla © ACN\nICV-EUiA ha apostat pel canvi i Eugènia Pascual és la nova alcaldable a Girona. Amb 40 anys i economista de formació, Pascual agafa les regnes del partit amb ganes d'introduir alguns canvis en la imatge i en la manera de fer de la formació. "Creiem en el que hem fet fins ara però també sabem que cal fer les coses d'una altra manera i calen cares noves", ha defensat. Pascual ha estat activa en associacions com la PAH i també ha promogut la Banca Ètica a Girona amb FIARE, a banda de ser membre d'Amnistia Internacional.\nPascual és conscient que, tot i que el partit aposta per la renovació, el passat encara pesa. ICV-EUiA va formar part dels dos tripartits el 2003 i el 2007 (conjuntament amb ERC i PSC) i reconeix que cal "filar més prim" si es planteja de nou l'opció d'entrar a governar la ciutat. "Quan estàs en un govern de coalició i ets el partit minoritari tens dos problemes: controlar i alhora fer la teva feina", ha manifestat.\nPer això, la candidata considera que el partit no ha de voler "governar per governar" sinó que la prioritat ha de ser poder aplicar el seu programa. "Qualsevol acord ha de buscar poder millorar la ciutat a través del nostre model, ens devem a la gent que ens ha votat, hi tenim un compromís", remarca.\nLa líder ecosocialista es planteja com a repte mantenir els dos regidors o, fins i tot, recuperar el tercer que van perdre a les darreres eleccions. No obstant això, admet que la situació és complicada i que les enquestes canvien constantment. Pascual milita a la formació des de fa només dos anys i assegura que ha fet el pas endavant perquè té la vocació de cooperar pel bé dels ciutadans. "No veig la política com una manera de viure sinó de treballar i cooperar com si ho fes des d'una entitat o una ONG, com he fet fins ara", ha manifestat Pascual.\nSuperar la política "d'aparador" de CiU\nL'alcaldable és crítica amb la política impulsada per CiU en els darrers quatre anys. Pascual apunta que l'equip de govern s'ha dedicat a impulsar "la cultura d'elit, el turisme i el comerç" i ha "oblidat" els barris. "S'ha fet política a cop de grans esdeveniments invertint en projectes visibles com la compra del fons d'art Santos Torroella però s'ha oblidat la Girona que surt del Barri Vell i de l'Onyar", ha sentenciat.\nPer a Pascual, cal que la prioritat d'un govern municipal siguin les inversions "del dia a dia", aquelles que considera que donen qualitat a la vida quotidiana dels ciutadans. Per això, l'aposta dels ecosocialistes passa per millorar la mobilitat i la connexió entre els barris, dotar els equipaments del personal i els recursos suficients i esborrar les diferències entre els barris. "Cal una inversió per aconseguir una Girona més equilibrada i que no hi hagi tant un centre i una perifèria", ha defensat.\n"No compartim el model de ciutat de l'equip de govern, ha fet política d'aparador i ha deixat degradar els barris", ha lamentat l'alcaldable. Per a ICV-EUiA, durant aquest mandat CiU ha pres "decisions aleatòries" i troben a faltar un projecte global de ciutat. Un exemple d'això és, segons Pascual, la decisió de canviar tots els contenidors de la ciutat sense tenir en compte que els d'envasos tenen una boca tan petita que no s'hi poden llençar garrafes de cinc litres.\nLa formació també critica que els diners que s'han aconseguit amb la venta de parcel·les a la zona dels Maristes -a tocar de les Hortes de Santa Eugènia-, es destinin a fer un carril bici "de luxe" que passarà per sota el viaducte del tren. "Seria més lògic invertir per teixir un cinturó verd que connectés tota la ciutat, especialment el sector est", ha proposat.\nMunicipalitzar el servei d'aigües\nA més, la candidata apunta que caldria fer "un gir a l'esquerra" en determinades polítiques. Per exemple, s'ha mostrat crítica amb la gestió de l'aigua a la ciutat, actualment en mans d'Agissa, una empresa mixta participada en el 20% pels ajuntament de Salt, Girona i Sarrià. ICV-EUiA ha estat una de les formacions que aquest mandat ha forçat la convocatòria d'una comissió perquè l'empresa rendeixi comptes de la seva activitat i aporti xifres.\nPer a Pascual, caldria municipalitzar el servei perquè, segons apunta, deixar-lo en mans d'una societat mixta no garanteix millor preu ni servei als ciutadans. En aquesta línia, també ha assenyalat que caldria acabar amb "el monopoli" de les funeràries.\nFer política pensant en els ciutadans\nPascual admet que el govern de Carles Puigdemont ha fet passos endavant en participació amb projectes com el dels pressupostos participats per barris o deixant que les entitats puguin intervenir al ple i presentar mocions. Tanmateix, considera que encara hi ha camí per recórrer i que cal donar més eines als veïns perquè influeixin en el dia a dia del seu barri. "Encara queda molta feina, falta que el govern s'ho cregui de veritat", ha remarcat.\nLa formació aposta per una manera diferent de fer política i considera que els ciutadans cada vegada han d'estar més presents a l'hora de decidir el futur i els projectes de ciutat. "Cal canviar la mentalitat i deixar de pensar de dalt a baix i començar a fer-ho en horitzontal, Girona és dels ciutadans i les institucions només es dediquen a la gestió, no han de manar ni prendre totes les decisions", ha conclòs.


El premiat Txema Martínez i el Quartet Teixidor a Espurnes Barroques\nEl març del 2019 el Quartet Teixidor va presentar l'estrena d'aquest projecte fruit de la col·laboració amb Txema Martínez: "Les set darreres paraules de crist a la creu".\nProgramat normalment al voltant de setmana santa per la temàtica, el festival Espurnes Barroques fuig del que és habitual per programa-ho a la seva programació primavera.\nVegeu la informació sobre aquesta proposta:\nLes Set darreres paraules de Crist a la Creu de Joseph Haydn és una obra d’una expressivitat i profunditat excepcionals que encara avui, més de dos-cents anys després de la seva creació, ens impressiona per la seva bellesa. Tot i ser una composició atípica dins el catàleg de l’autor, sempre ha estat una de les més difoses de la seva producció. Fou un encàrrec de la confraria de la Santa Cueva de Cadis per tal de ser interpretada el Divendres Sant de 1787. En la cerimònia anomenada de les Tres Hores, es reunien els fidels per reflexionar sobre el significat de les darreres paraules pronunciades per Crist abans de morir. Haydn escrigué un moviment de sonata per a cada paraula i els emmarcà tots entre una introducció i un final esfereïdor titulat Il terremoto. Aquell mateix any en féu la versió per a quartet de corda que podrem escoltar en el concert.\nPer tenir una possible resposta a aquestes qüestions, el poeta lleidatà Txema Martínez ha escrit set textos que faran de preàmbul a cada sonata i que ell mateix recitarà. En aquests textos s’hi plasma una reflexió actual -i evidentment personal- sobre les paraules de Crist i el seu sentit pel món contemporani.\nUs proposem una unió entre música del segle XVIII i poesia del nostre temps per prendre consciència del que resta immanent en l’Home, del que compartim espiritualment amb els nostres avantpassats, del que, en definitiva, es manté inalterable en el seu interior mentre el món canvia de forma vertiginosa al seu voltant.


Reobertura parcial de la Deixalleria Municipal - Ajuntament de Llagostera\nA partir del dimarts vinent, 21 d’abril, la Deixalleria Municipal estarà oberta de dimarts a dissabte de 10 a 13 h només per casos de molta necessitat, ja que el confinament obligatori i les restriccions de mobilitat continuen vigents. Seguint les mesures de prevenció de la COVID-19, caldrà atendre en tot moment les indicacions del personal de la Deixalleria. Així, s’haurà de respectar el distanciament de mínim dos metres, la desinfecció de les mans abans d'entrar a les instal·lacions, la limitació d'un vehicle dins el recinte de contenidors, portar la boca i el nas tapats amb mascaretes o peces de roba, i l'atenció del personal es farà a porta tancada. A l’entrada de la Deixalleria s’ha instal·lat un rentador de mans amb sabó i gel antisèptic. Així mateix, els conductors que facin cua hauran d’esperar dins del vehicle.\nAixí mateix, a partir del divendres 24 s’activarà de nou la recollida de trastos a domicili. Recordem que és un servei gratuït que cal demanar-lo amb antelació trucant al telèfon 972 19 47 92. Per garantir un bon servei, la recollida està limitada a un màxim de quatre mobles o electrodomèstics per sol·licitant.\nL’Oficina de Medi Ambient continuarà tancada al públic, s’hi pot contactar via telefònica al 972 83 17 07 o a l’adreça de correu electrònic mediambient@llagostera.cat.


Els Mossos faran xerrades a les Planes - Diari de Girona\nEls Mossos faran xerrades a les Planes\nL'alcalde de les Planes d'Hostoles, Eduard Llorà (CiU), abans-d'ahir al vespre, es va reunir amb el sotsinspector de l'Àrea Policial dels Mossos d'Esquadra a la Garrotxa, Blai Ortiz. Llorà va demanar la reunió per assabentar-se dels sistemes de vigilància dels Mossos. El sotsinspector el va informar del fet que els Mossos quan detecten delictes en un municipi hi augmenten la presència.\nL'alcalde i el sotsinspector van acordar organitzar un cicle de xerrades, en les quals agents de la Policia explicaran diferents mètodes de prevenció per evitar robatoris. Els Mossos aconsellen que els veïns els avisin si veuen desconeguts.\nRoben 12 pernils i 15 caixes de cava d´un restaurant-marisqueria d´Olot . Comarques


Educació per la convivència | Bewoof - Educació Canina\nSi creus que el teu gos té molta energia acumulada, et fa destrosses a casa, salta a sobre de la gent de manera descontrolada, no sap estar tranquil o no t’escolta quan intentes comunicar-te amb ell…El curs d’educació per la convivència és el vostre curs!\nViure a la ciutat va acompanyat de moments tensos i estressants, situacions poc naturals pels nostres animals i massa control… A Bewoof hem creat aquest curs perquè pugueu millorar aquestes situacions.\nA les classes t’ensenyarem a entendre les prioritats del teu gos, adaptar-les a la teva rutina i us iniciarem en la nostra metodologia. A part de les classes, rebràs un seguit de documents amb informació extra perquè puguis provar diferents activitats i tècniques.\nCom en tots els cursos, les classes són 100% pràctiques i presencials, en les quals l’educador/a us ensenyarà diferents mètodes assolir els objectius marcats. Contacta amb nosaltres i explica’ns el teu cas.\nBewoof és un projecte d’educació canina que neix a Terrassa de la mà d’Helena Castro, educadora canina especialitzada en modificació de conducta i auxiliar tècnic de veterinària.\nDirecció: Terrassa – Barcelona.\nContacta amb nosaltres a: info@bewoof.cat\nTruca’ns o envia’ns un Whatsapp! Helena +34 630 401 927\nDilluns a Divendres 9:00 – 14:00 // 17:00 – 20:30 (Dissabte amb cita prèvia)\nCOVID-19 i gossos\nEnriquiment ambiental per gossos\nRelaxa al teu gos\nEts una clínica veterinaria, tenda d’animals, associació o comerç simpatitzant amb els animals? Si vols conèixer el projecte i saber com treballem o t’interessa que fem activitats junts: tallers, classes grupals, esdeveniments solidaris… Escriu-nos o truca’ns!


General | Aules d'acollida de Girona\nXERRADA SOBRE LA SITUACIÓ DE LES PERSONES MIGRANTS A CEUTA\nEl dia 26 de maig vam convidar a la Flora Ridaura, de Càritas Girona, a l’aula d’acollida. Va venir a parlar-nos de la situació de les persones migrants a Ceuta i Melilla.\nEn aquesta xerrada hem après coses noves. Molts de nosaltres no sabíem que molts immigrants viatgen de manera perillosa. Alguns familiars nostres han viatjat de manera perillosa atravessant Àfrica i Mèxic. Uns per arribar a Europa. Una altres per entrar als Estats Units.\nLa Flora ens ha explicat que les persones que volen entrar a Espanya per la frontera sud ho passen malament. La policia no deixa passar els immigrants i els dispara. Alguns moren. Altres passen fred. Alguns s’ofeguen o es fereixen saltant la tanca. La Flora va explicar que 15 immigrants van morir por què la policia va disparar amb pilotes de goma. La justícia espanyola no van castigar a cap policia. A més, per a moltes dones és molt perillós viatjar en condicions precàries perquè les poden violar.\nDe totes maneres, hi ha moltes persones que se solidaritzen amb les persones migrants. A Ceuta, dues monges ajuden als immigrants. Els donen menjar, roba i llit per descansar.\nCreiem que hem d’obrir més les fronteres perquè passin els immigrants. Nosaltres també som immigrants i pensem que tots tenim els mateixos drets humans. Un d’aquests drets és la lliure circulació.\nEl CETI és el centre d’estada temporal per immigrants del govern espanyol. Moltes persones diuen que en el CETI maltracten els immigrants. Això no ens sembla bé.\nHAJA, ANA, KUN, MAIRA, FREISY I ESTHER\nThis entry was posted in acollida, General, Informacions de les aules d'acollida, migrants and tagged acollida, alumnat nouvingut, institut santa eugènia, migrants Ceuta on 13 juny 2016 by JOAN GRATACOS GUILLEN.\nEls nois i les noies de l’aula d’acollida de l’institut de Santa Eugènia vam veure un vídeo sobre els refugiats de Síria.\nEn el vídeo vam veure que alguns governs d’Europa no volen els refugiats.\nVam fer una llista de paraules que explicaven com ha de ser l’Europa que volem. Paraules com acollida, igualtat, pau, amistat, seguretat, simpatia, hospitalitat i amor.\nEn canvi les paraules de l’Europa que no volem són: violència, egoisme, separació, rebuig, discriminació, racisme, patiment i guerra.\nAmb aquestes paraules vam enganxar un mural al passadís perquè tothom ho veiés.\nEDWAR, KUN HE, SANKUNG SILLAH\nAULA D’ACOLLIDA INSTITUT SANTA EUGÈNIA\nThis entry was posted in acollida, Activitats de llengua, Europa, General, refugiats on 27 maig 2016 by JOAN GRATACOS GUILLEN.\nTROBADA D’AULES D’ACOLLIDA DE SECUNDÀRIA DE GIRONA – CIUTADANS/ES DE GIRONA, CIUTADANS/ES DEL MÓN – 13/11/15\nAquest és el comiat que vam fer a la TROBADA D’AULES D’ACOLLIDA DE SECUNDÀRIA DE GIRONA – CIUTADANS/ES DE GIRONA, CIUTADANS/ES DEL MÓN el divendres 13 de novembre de 2015.\nVam visitar l’ajuntament i vam conèixer algunes de les llegendes de Girona.\nLa propera trobada serà el mes de maig, per l’exposició de flors de Girona (“Girona temps de flors”).\nThis entry was posted in General on 7 març 2016 by JOAN GRATACOS GUILLEN.\nBones Festes des del Santa Eugènia\nAquesta és la felicitació de Nadal que els nois i noies de l’aula d’acollida de l’iInstitut Santa Eugènia fan arribar als seus amics i amigues de Girona i d’arreu.\nAula d’acollida (INS Sta Eugènia)\nFelicitació de Nadal-Aula d'acollida de l'INS Sta Eugènia from jogragui\nThis entry was posted in Festes i trobades, General and tagged Felicitacions de Nadal on 18 desembre 2013 by JOAN GRATACOS GUILLEN.\nDe nou hem arribat a la fi d’un altre curs.\nAl llarg d’aquest temps han arribat molts alumnes a les nostres aules, però també n’hem acomiadat molts d’altres. A tots ells els desitgem un bon estiu.\nTutors i tutores de les aules d’acollida de secundària de Girona\nThis entry was posted in General and tagged estiu, fi de curs on 15 juliol 2013 by mbertr28.\nTres alumnes del Vives al projecte Rossinyol\nTres alumnes de l’aula d’acollida de l’institut Jaume Vicens Vives han estat inclosos en la 5a edició del projecte Rossinyol a Girona. Són Nika Kbilashvili, de 2n A, Mary Cielo Quiroz, de 2n D i Shuhan Teng, de 1rB. Per això el divendres 16 de novembre van assistir a la festa inaugural que es va celebrar al centre cultural la Mercè.\nVan ser rebuts per l’alcalde de Girona, per la regidora d’educació i per una representat de la Universitat de Girona. Després, a través d’uns jocs, van conèixer la seva mentora, una estudiant universitària que els acompanyarà al llarg del curs. Amb ella parlaran, passejaran, jugaran, faran excursions, aniran al cinema, visitaran museus i exposicions, aniran a Barcelona.. .Finalment, les mentores van conèixer les famílies i tots junts van compartir un petit refrigeri.\nEl projecte Rossinyol té com a finalitat afavorir la inclusió i la integració social de l’alumnat nouvingut mitjançant l’ús de la llengua i del coneixement de la ciutat i es basa en el treball voluntari de l’alumnat universitari, que fa de mentor o de mentora, i que acompanya un alumne d’una escola o d’un institut de Girona al llarg de tot el curs.\nThis entry was posted in Festes i trobades, General, Projectes on 26 novembre 2012 by MA.ANTONIA VILAPLANA MORENO.\nEls alumnes i els professors de les aules d’acollida de la ciutat de Girona donem la benvinguda a aquest nou curs!\nThis entry was posted in General on 14 setembre 2012 by mbertr28.


Manel en Cambrils - OperacionSalida.com\nManel en Cambrils\nLugar : España \_ Cambrils\nEntrades Manel en Cambrils\nData: 30 de juliol de 2016\nLloc: Parc del Pinaret de Cambrils\nPlatea VIP Numerada 35Euros + despeses de gestió\nPlatea Numerada: 25Euros + despeses de gestió\nNo numerada frontal escenari: 20Euros + despeses de gestió\nMenors de 16 anys han d'anar acompanyats d'un progenitor o tutor legal.\nEntrades Manel en Cambrils el 30 de juliol de 2016.\nDesprés de tancar la gira ?Atletes, baixin de l?escenari? (2013), Manel han dedicat els darrers divuit mesos a preparar un nou àlbum. Ja han passat vuit anys des del seu meteòric debut amb ?Els millors professors europeus? (2008) i cinc des del ?10 milles per veure una bona armadura? (2011), el disc que va suposar la confirmació de la banda, però de moment Guillem Gisbert, Martí Maymó, Roger Padilla i Arnau Vallvé no s?han cansat d?escriure cançons i de defensar-les en directe.\nEl seu rècord com a únic grup en entrar al nº1 de les llistes espanyoles dues vegades consecutives amb discos cantats en català i els seus gairebé tres-cents concerts arreu de la geografia catalana, però també en llocs tan diversos com Estats Units, Argentina, Mèxic, Gran Bretanya, Suïssa i Alemanya, ja formen part de la història. Avui, Manel segueixen avançant i tornen als escenaris amb el seu quart disc i moltes ganes de saber què els oferirà el futur.\nEl Festival comptarà un any més amb una zona gastronòmica a l'aire lliure, on degustar diferents creacions, abans de cada concert. Dues hores abans dels espectacles, aquest espai estarà obert al públic. En acabar, al Parc del Pinaret es convertirà en un espai chill out.\nNo està permesa l'entrada de begudes ni menjar al recinte.\nEls menors de 16 anys hauan d'anar acompanyats d'un progenitor o tutor legal. El ticket d'entrada és obligatori a partir dels 2 anys d'edat.\nNo està permesa l'entrada de cascs i/o grans motxiles als concerts. El festival facilitarà una consigna per poder deixar-los.\nEl festival facilitarà un espai i pàrquing per minusvàlids.\nLes entrades per a Manel tenen un cost de 25Euros + despeses de gestió.\nLatitud Avinguda del Mil·lenari s/n Cambrils\nLibros de este registro Manel en Cambrils\nImagenes de Manel en Cambrils\nVideos de Manel en Cambrils\nEnlaces de Manel en Cambrils\nWebcams de Manel en Cambrils


Arxiu d'etiquetes: BACH\n– Dansa / Concert – LES VARIACIONS GOLDBERG – ESCENES – (🐌🐌🐌🐌) L’Auditori – Sala Tete Montoliu – 06/06/2015\nEn quant vaig veure anunciat aquest espectacle de dansa/concert, el primer que se’m va venir al cap va ser la figura del President Pasqual Maragall, un dels polítics que he admirat més al llarg de la meva vida i al que vaig votar en més d’una ocasió; malauradament, després vindria la deriva espanyolista inexplicable de l’actual PSC, fins que ell mateix, decebut, va voler trencar el carnet de militància.\nVaig pensar amb ell, perquè em vaig començar a interessar per LES VALORACIONS GOLBERG a conseqüència de veure l’any 2010 la pel·lícula documental “Bicicleta, cullera, poma” que va ser filmada durant dos anys, retratant la vida quotidiana de Pasqual Maragall, d’ençà que va fer públic que patia d’Alzheimer. A la pel·lícula es viuen moments colpidors i un d’ells és quan Pasqual, gaudeix en els seus moments de solitud amb aquesta magnífica composició de Bach, de la que confesa està enamorat.\nEl periodista Ferran Monegal, va escriure un article en premsa l’any 2011, després de veure aquesta pel·lícula, en el que deia entre altres coses:\nAquest Pasqual Maragall sensacional, divertit, entranyable, tossut, punyeter, irrepetible, que gaudeix submergint-se en les Variacions Goldberg, aquell treball musical que Bach va compondre per al comte Von Keyserlingk i que en les nits d’insomni li tocava el virtuós clavecinista Johann Goldberg.\nÉs curiós, Pasqual escolta aquestes Variacions en la versió que en va fer Jacques Loussier amb el seu trio, o sigui, Bach redimensionat en clau de jazz.\nEl passat dissabte dia 6 de juny anem a veure aquest espectacle a l’Auditori creient que estaríem gairebé sols, perquè era el dia de la final del campionat de futbol europeu a Berlín… i quan ja estem asseguts, veig amb gran sorpresa que entra a la Sala Pasqual Maragall i la seva esposa Diana Garrigosa; gairebé em poso a plorar de l’emoció que vaig sentir per aquesta feliç coincidència i comprovar que a sobre, s’asseu a la cadira situada darrere meu….. i fins i tot em reganya en veure que intento fer unes fotos al clavicèmbal, quan pels altaveus anunciaven que no es podien fer fotografies durant la representació. Són d’aquells moments màgics difícils de viure i que recordaré per sempre mes.\nPerò no ens desviem… al que anàvem:\nUn dels grans ballarins i improvisadors de dansa de l’actualitat, l’eslovè Jurij Konjar, s’uneix al clavecinista català Dani Espasa per donar vida a Les variacions Goldberg de Bach en una proposta íntima i emotiva. La música més pura al servei del moviment més sublim i equilibrat. Bach és més viu que mai!\nAquesta entrada s'ha publicat en Dansa, Música clàssica i s'ha etiquetat amb BACH, Bicicleta cullera poma, Dani Espasa, Jurij Konjar, l'Auditori, LES VARIACIONS GOLDBERG, Pasqual Maragall el 9 de juny de 2015 per Miquel Gascon.


Junts per Tarragona reclama un vial des de Sant Salvador i Sant Ramon al Pont del Diable\nImatge del tram de l'N-240 entre el Pont del Diable i Sant Salvador.\nDes del grup municipal s’aposta per aquesta primera actuació mentre no arriba la connexió amb el centre de la ciutat per la carretera N-240\nActualitzada 26/02/2020 a les 16:33\nEl grup municipal de Junts per Tarragona reclama a l’equip de govern la creació d’un vial al tram de la carretera N-240 que enllaça l’accés al Pont del Diable amb l’entrada als barris de Sant Salvador, Sant Ramon i Santa Isabel.\n«Es tracta d’un vial de menys d’un quilòmetre que permetrà que la ciutadania pugui anar caminant o en bicicleta des dels barris fins al parc ecohistòric del Pont del Diable i a la inversa», ha manifestat la consellera de Junts per Tarragona, Cristina Guzmán, que ha assenyalat que «actualment no existeix cap vincle entre l’aqüeducte romà, que és Patrimoni de la Humanitat, el seu entorn i el nucli de població de més a la vora, Sant Salvador».\nGuzmán ha recordat que fa molts anys que Sant Salvador reclama la connexió amb el centre de la ciutat mitjançant un vial per la carretera N-240. «L’única manera que té la ciutadania d’aquest barri per arribar a l’avinguda Roma és en vehicle o en transport públic; anar caminant o en bicicleta és molt perillós», ha apuntat la consellera.\n«La creació d’un vial fins a l’accés al Pont del Diable és una primera actuació mentre s’espera la connexió definitiva de Sant Salvador amb el centre de la ciutat per posar fi a la incomunicació que pateix el barri», ha destacat Guzmán.\nLa consellera de Junts per Tarragona també ha assenyalat que la creació d’aquest vial «facilitarà l’esperada i urgent millora de la parada d’autobús del Pont del Diable». «La parada es troba en un carril d’incorporació a l’N-240, és perillosa i genera una molt mala imatge. Molts turistes la utilitzen per anar a veure un monument que és Patrimoni de la Humanitat», ha manifestat.\n«La creació d’aquest vial és una actuació que no suposa una gran inversió econòmica i que, en canvi, aportarà un gran benefici a la ciutat», ha conclòs Guzmán.\nComenta el contingut : Junts per Tarragona reclama un vial des de Sant Salvador i Sant Ramon al Pont del Diable


fèlix pujol 28.11.2016 | 09:21\nLa setmana passada es va aprovar al Congrés el suplicatori perquè el Tribunal Suprem jutgi Homs, Ortega i Rigau per la seva participació en la votació del 9-N de 2014. Els arguments manifestats per Mariano Rajoy per justificar la decisió em van provocar vergonya aliena, com gairebé sempre que n´exposa. Senzillament, va dir, perquè anaven en contra de la llei; i res no és possible al marge de la llei.\nDubto que mai s´hagi vist despropòsit tan cínic, exclosos els dels règims totalitaris sorgits els anys 30. Perquè, com pot merèixer respecte la llei si s´ha proclamat expressament, exclusivament, per castigar accions nascudes d´un plantejament democràtic, com és un referèndum a Catalunya sobre el dret a decidir el seu futur? Quina llei mereix respecte si neix com a conseqüència d´una actitud antidemocràtica? Què ha fet Gran Bretanya, la UE, quan una part d´aquests ens polítics ha reclamat el dret a decidir el seu futur? Va proclamar Londres una llei per impedir el referèndum d´Escòcia? Ans al contrari, va facilitar el camí legal, alhora que feia campanya en contra de la secessió. Democràcia pura. Va demanar la UE que tots els països que la formen votessin sobre la sortida de Gran Bretanya de la Unió Europea, com argumenta Espanya respecte a Catalunya? Visca la democràcia! Homs, Rigau i Ortega passaran pel TS amb els vots de PP, C´s i PSOE. I els del PSC, que han espatllat l´esperança del fill pròdig.\nNo queda prou espai per comentar com cal l´esperpèntica inauguració del «carrer 9-N» a Montoliu de Lleida, presidida per Mas: un carreró sense sortida. Imaginin els mordaços comentaris de l´oposició. I de molta gent més. Estem perdent el sentit del ridícul.


Luci Gutiérrez realitza el cartell del 37 Cinema Jove\nIVC > Luci Gutiérrez realitza el cartell del 37 Cinema Jove\nEls cartells de cinema japonesos i polonesos dels 60 i 70 inspiren el cartell realitzat per Luci Gutiérrez per a Cinema Jove\nLa imatge de la 37 edició del festival es va presentar ahir durant una xarrada oberta al públic amb la presència de la creadora\nLuci Gutiérrez és una de les il·lustradores editorials espanyoles de més projecció internacional\nEls cartells japonesos, en concret l’obra de Tadanori Yokoo, i els afitxes de cinema polonés dels seixanta i els setanta són les principals referències gràfiques de les quals ha partit la il·lustradora catalana Luci Gutiérrez per a desenvolupar el cartell de la 37 edició de Cinema Jove, la imatge de la qual es va revelar ahir a la vesprada durant una xarrada oberta amb el públic a la Sala 7 de l’Edifici Rialto.\nEl Festival Internacional de Cinema de València reafirma la seua aposta pels artistes gràfics més rellevants del panorama actual. Durant les últimes edicions, el disseny de la imatge oficial de Cinema Jove va recaure en creadors com Joan Quirós, Marta Pina, David de las Heras, Daniel Rueda i Anna Devís .\nGutiérrez, que va estar acompanyada de Carlos Madrid, director de Cinema Jove, i de la directora d’art del festival, Ada Diez, va compartir amb els assistents a l’esdeveniment algunes de les claus del seu procés creatiu. “La meua idea inicial era dibuixar el primer pla d’un personatge en el rostre del qual passaren coses que remeteren a diferents gèneres de cinema. Això em portava a pensar en la mescla d’estranyesa i fantasia que transmeten pel·lícules japoneses d’animació com ‘Paprika’. Després em vaig adonar que era millor presentar el personatge de cos sencer, perquè es vera clarament que es tractava d’un espectador de cinema. Em va vindre llavors a la memòria ‘Angoixa’ de Bigas Luna, en el sentit de com es posa el focus en la influència que exerceix una pel·lícula sobre qui l’està mirant”.\nGutiérrez, col·laboradora habitual de publicacions capdavanteres com ‘The New York Times’, ‘The Wall Street Journal’ i ‘The New Yorker’, va revelar el simbolisme que nia darrere de l’elecció dels colors del cartell: “El blau és una reinterpretació de la foscor de la sala de cinema i el roig és una referència implícita a les clàssiques butaques i el teló de la pantalla”. Pel que fa als detalls que acompanyen la figura principal (una pistola, una persecució de policia, un coet), la il·lustradora estableix un clar paral·lelisme de la seua obra amb l’eclosió de les pel·lícules de ciència-ficció i aventures dels anys huitanta.\nPer a Ada Diez, l’obra que ha desenvolupat Gutiérrez per a la 37 edició del festival evoca multitud de sensacions i situacions intrèpides. “El murmuri d’un secret; la por a monstres gegants destructors d’urbs; la urgència de recórrer la ciutat esquivant persecucions; la resolució de misteris… Luci Gutiérrez ha aconseguit incloure molts temes en un sol cartell, utilitzant, per a fer-ho, una línia clara, colors potents i detalls de gran exquisidesa i subtilesa”.\n‘Binge Loving’, primer curtmetratge de la Secció Oficial 2022\nDesprés de la xarrada es van projectar dos curtmetratges: ‘Rehearsal’, guardonat l’any passat amb la Lluna de València al millor curtmetratge, i ‘Binge Loving’, cinta dirigida pel belga Thomas Deknop i inclosa en la Secció Oficial de Cinema Jove 2022.\nEn ‘Rehearsal’, el director i guionista nigerià Michael Omonua retrata els assajos d’un grup d’actors en el Teatre Nacional de Nigèria. Els intèrprets encarnen, al seu torn, els membres d’una església que tracten de captar nous adeptes a la seua fe. Un interessant drama en què les fronteres entre l’església i el teatre, entre la fe i la credibilitat, comencen a esborrar-se.\n‘Binge Loving’ s’estrena a Espanya de la mà de Cinema Jove després de recollir premis com l’Ensor Award i el premi al millor curtmetratge belga en el Leuven International Short Film Festival. L’acció comença quan un detectiu privat rep l’encàrrec d’una dona perquè perseguisca el seu marit perquè sospita que té una amant.


Places generals - Ordre de prelació - Convocatòries d'admissió general - Admissió - Com hi pots accedir - Grau - Aprèn - Universitat de les Illes Balears\nAprèn Grau Com hi pots accedir Admissió Convocatòries d'admissió general Ordre de prelació Places generals\nPer establir l’ordre de prelació de les sol·licituds de places generals s’establiran sis grups. Dins cada grup s’ordenaran les sol·licituds per nota d’admissió.\nEls graus que tenguin una prova específica d'admissió, a l’hora d’establir l’ordre de prelació, tindran preferència els qui tendran la prova superada o convalidada respecte dels qui no la tenen. Les sol·licituds amb prova superada quedaran classificades dins els subgrups A1, B1, C1, D1, E1, F1.\nIntegrat per les sol·licituds dels qui hagin superat a la convocatòria ordinària o bé en anys anteriors els requisits següents:\nBatxiller amb una prova d'accés a la Universitat superada.\nEstudiants en possessió de títols, diplomes o estudis de batxillerat procedents de sistemes educatius d’estats membres de la Unió Europea.\nEstudiants en possessió de títols, diplomes o estudis de batxillerat procedents de sistemes educatius d’altres estats fora de la Unió Europea amb els quals s’hagin subscrit acords internacionals aplicables sobre això, en règim de reciprocitat.\nImportant: Per a l'admissió de l'any acadèmic 2018-19 i endavant, els següents títols, per poder estar classificats en aquest grup 1, hauran d'estar adscrits a la branca de coneixement del grau d’acord amb el que estableix el Reial decret 1618/2011, de 14 de novembre, sobre reconeixement d’estudis en l’àmbit de l’educació superior:\nIntegrat per les sol·licituds dels qui hagin superat a la convocatòria extraordinària els requisits següents:\nImportant: Per a l'admissió de l'any acadèmic 2018-19 i endavant, els següents títols, per poder estar classificats en aquest grup 2, hauran d'estar adscrits a la branca de coneixement del grau d’acord amb el que estableix el Reial decret 1618/2011, de 14 de novembre, sobre reconeixement d’estudis en l’àmbit de l’educació superior:\nImportant: Títols sense adscripció a la branca de coneixement del grau d’acord amb el que estableixel Reial decret 1618/2011, de 14 de novembre, sobre reconeixement d’estudis en l’àmbit de l’educació superior:\nImportant: Títols sense adscripció a la branca de coneixement del grau d’acord amb el que estableix el Reial decret 1618/2011, de 14 de novembre, sobre reconeixement d’estudis en l’àmbit de l’educació superior:\nIntegrat per les sol·licituds dels qui no hagin superat cap prova d'accés a la Universitat i que tinguin el títol de batxiller o equivalent a la convocatòria ordinària o en anys anteriors.\nEstudiants en possessió del títol de batxiller homologat de sistemes educatius de països fora de la UE o sense conveni.\nIntegrat per les sol·licituds dels qui no hagin superat cap prova d’accés a la Universitat i que tinguin el títol de batxiller o equivalent a la convocatòria extraordinària.


Declaració de no-residents | Assessoria Prat i Mora\nVols saber les respostes de les preguntes més freqüents sobre la declaració de no-residents? En aquest article hem volgut donar resposta a les preguntes més freqüents amb l’objectiu d’aclarir diversos dubtes que es generen sobre aquest tema.\n1. Sóc un treballador i la meva empresa m’envia a treballar a l’estranger, tinc algun avantatge fiscal? Tinc alguna bonificació o descompte? Haig d’informar sobre aquesta situació?\n2. La meva empresa que té seu a Espanya ha contractat a treballadors (artistes, professionals) estrangers, hauré de pagar a Espanya a aquests treballadors?\n3. Resideixo fora d’Espanya però tinc un immoble al territori, haig de pagar algun impost sobre aquest immoble?\n4. Resideixo fora d’Espanya però tinc un immoble que vull vendre, haig de pagar algun impost sobre aquest immoble?\n5. Sóc un soci no resident que cobro uns dividends de la societat espanyola, estic obligat a declarar aquest rendiment? Estan subjecte a retenció?\nSi et trobes davant d’aquestes situacions i no saps com realitzar la declaració, l’equip fiscal de Prat i Mora Economistes t’oferim un servei integral d’assessorament fiscal i t’acompanyem en tota la gestió i el procediment per la seva deguda presentació.


#ArxivemelMoment | Joan Soler Jiménez\nAmb aquest hashtag donem continuïtat a la campanya iniciada el 20 de setembre de recopilació de documentació textual, gràfica i audiovisual relacionada amb l’abans, el durant i el després del Referèndum de l’1 d’Octubre. Els ciutadans que ho vulguin, ho desitgin i ho necessitin, podran adreçar-se a qualsevol dels arxius del Sistema d’Arxius de Catalunya per fer donació de tota aquesta documentació.\n© Santi Lopera\nArxivar el present és una activitat que, permeteu-me el tecnicisme, s’inspira en la línia teòrica que els arxivers anomenem postcustodialisme. Aquesta línia creu amb fermesa que l’acció dels arxius a les societats sobrepassa la mera custòdia i la conservació patrimonial. No guardem per guardar, no guardem per a una posterior contemplació, sinó que ho fem perquè allò conservat tingui un retorn social productiu i que promogui l’evolució democràtica i positiva. La campanya que s’inicia demana al ciutadà que participi sense por en l’activitat d’arxiu i que col·labori en la construcció d’arxius més plurals, representatius i contextualitzats. El repte, a més, és fer-ho amb documentació produïda molt propera en el temps, allunyant-nos d’una idea historicista de la funció dels arxius, i apropant-nos a una participació propera i contemporania en el dia a dia de les nostres societats. D’aquesta manera l’activitat d’arxiu no la fa l’arxiver amb un criteri institucionalitzat i pura i estrictament professional, sinó l’arxiver fa de mediador amb el ciutadà que col·labora per contribuir en la construcció d’una memòria més autèntica, més propera i més ajustada als fets. La campanya es realitza des del ferm compromís cívic dels arxivers del país i vol mostrar un respecte profund als drets humans, el veritable patrimoni a preservar. En aquest sentit es vol que l’acció d’arxivar de manera col·lectiva sigui un acte també de justícia i de reparació, davant les evidents agressions als drets humans que hem viscut els darrers dies. L’acció pretén que els ciutadans vegin els arxius com els centres de confiança que els aportaran informació de qualitat, contextualitzada i ben preservada. Mentres els arxius administratius gestionene tota la documentació de natura jurídica que s’està produïnt aquests dies a les diferents administracions públiques, l’arxivística social que promou aquesta campanya extén i posa en mans ciutadanes la capacitat de mostrar la seves diferents veritats, la pluralitat de punts de vista i la complexitat del moment que estem vivint.\nQuè cal fer? En primer lloc cada ciutadà que ho vulgui es pot adreçar a l’arxiu municipal o comarcal que estigui més proper al seu entorn habitual i aportar, segons les indicacions concretes de cada institució, la documentació produïda. Aquesta documentació serà informada, és a dir, es contextualitzarà per part dels arxivers que asseguraran tots els drets associats a la protecció de dades personals, procedència, autoria, autenticitat i qualitat. Es tracta d’una acció on prioritzem la xarxa. El Sistema d’Arxius de Catalunya amb més de 330 arxius repartits per tot el país, és l’estructura més sòlida a aquests efectes i que garanteix que tots els ciutadans hi puguin participar i ser representats. Consulteu el següent cercador d’arxius per trobar el més proper a casa vostre i posseu-vos-hi en contacte. Així el coneixereu en primer persona i així podreu, de manera àgil, fer la vostra donació. Seguiu també el hashtag #ArxivemelMoment. L’Associació d’Arxivers – Gestors de Documents de Catalunya s’encarregarà de recollir tots els tuits amb imatges o vídeos que disposin d’aquest hashtag per poder preservar-los seguint la tecnologia del projecte Documenting the Now, on ja hi ha incorporat el hashtag #Notincpor lligat a l’atemptat del 17 d’agost a Barcelona. I finalment, si voleu informació més concreta per començar a preparar el vostre material, podeu consultar la següent pàgina específica creada per l’Associació. Aquesta campanya, en darrera instància, vol arxivar l’avui per, d’aquesta manera, poder-nos guanyar un futur millor, més ben informat, més just i més democràtic.


cal rèflex: Voldria parlar de les municipals\nFa molts dies (de fet, des de poc després de les eleccions del 28-N) que tinc ganes d'escriure sobre les municipals. Tinc començat un esborrany però no m'animo a publicar-ho. Me l'hauré de mirar i remirar unes quantes vegades més. És el que passa quan fa vint anys que a Ribera d'Urgellet tenim per alcalde (de CiU) algú que, com se sol dir, el dia que a col·legi explicaven què era la democràcia, ell no hi va anar.\n31 de gener de 2011 a les 21:58\nEl passaré al Julian Assange.\nAnés o no a l'escola, si ha estat tants anys com alcalde, és perquè la gent el deu haver votat...\n31 de gener de 2011 a les 23:26\nHome del sac: la gent el vota per diversos motius, i no pas exactament perquè el considerin un bon alcalde. No sé si m'explico. Al marge que fins ara no s'ha pogut presentar mai una llista alternativa amb prou força i convenciment per guanyar-lo. Cal gent molt valenta, per enfrontar-se a aquest home.\n1 de febrer de 2011 a les 9:09\nAQUI A BARCELONA,FA TRENTA ANYS QUE GOBERNAN "LES ESQUERRES",AIXO ES UN DIR ESCLAR,I DE DEMOCRACIA POQUETA PREGUNTA A CIUTAT VELLA....A HORTA....AL POBLE NOU..... PERO MENTRES ELS VOTIN,PER ALGUNA RAO SERA.\n1 de febrer de 2011 a les 13:23\nsi no sou de Ribera i/o no coneixeu el personatge, no us podeu fer idea del què és. Comparar-ho amb la "falta de democracia" d'horta, o d'on sigui és una falta de respecte (involuntària i comprensible, aixó sí) pels que l'hem patit i el patim.\n2 de febrer de 2011 a les 14:08\nPerò és alcalde perquè la gent l'ha votat, no? Què ens passa? tant costa canviar el sentit del vot?!\n2 de febrer de 2011 a les 23:54\nPel que comentes, és tot un personatge. Ni una alternativa? espero amb impaciència el post!\nTot i saber que no és cap consol sapigueu que el vostre poble no és l'únic lloc on succeeixen aquest tipus de coses.\n3 de febrer de 2011 a les 2:08\n"Si és alcalde és perquè la gent el vota, no?" Aquesta és la pregunta que em sol fer tothom amb qui parlo del tema. ¿Què passa? ¿Ara resulta que anem tots de súper democràtics per la vida o què? ¿O és que no sabem que en llocs més i menys petits les victòries electorals poden ser més o menys netes? ¿N'heu sentit parlar mai, d'allò que se'n diu 'armes electorals'? Està clar que si un és alcalde és perquè ha tingut uns vots. El tema de fons és com s'aconsegueixen 'alguns' d'aquests vots. I crec que m'explico amb una certa claretat.\n3 de febrer de 2011 a les 10:16\njijijijijijji fina ironia...\n3 de febrer de 2011 a les 14:42\nt'expliques molt clar sobretot pels que sabem de què i de qui parles. Inclús trobo valent i atrevit (i temerari!!) dir el què dius obertament. et felicito per la valentia.\n4 de febrer de 2011 a les 9:23


Dia mundial de l'activitat física -\nCom a deficinició, l’activitat física és: qualsevol moviment corporal produït pels músculs esquelètics que exigeix consum d’energia, però volem fer-te saber que és molt més que cremar calories. És salut, és amistat, és família, és autonomia i és, al final, una societat més feliç.\nL’activitat física inclou l’exercici, però també altres activitats subjectes al moviment corporal i que es realitzen a través del joc, a la teva jornada laboral, en els seus desplaçaments diaris, en els quefers domèstics i en les activitats d’oci. L’exercici és una varietat d’activitat física planificada, estructurada, repetitiva i realitzada amb un objectiu relacionat amb la millora o el manteniment de la teva condició física.\nSegons la OMS s’ha pogut observar que:\nLa inactivitat física és el quart factor de risc pel que respecta a la mortalitat mundial. (6% de les morts enregistrades a tot el món).\nS’estima també que la inactivitat física és la principal causa d’aproximadament un 21%-25% de los càncers de mama y de còlon.\nEl 27% dels casos de diabetis i aproximadament el 30% de la càrrega de cardiopatia isquèmica.\n¿Com et pot ajudar l’activitat física i regular adequada?\nEn primer lloc redueix el risc d’hipertensió, cardiopatia, coronaria, accident cerebrovascular, diabetis, càncer de mama i de còlon i caiguda. Ja hauràs notat que quant més actiu et mantens, més fàcil és seguir fent-ho, i es que el moviment està íntimament relacionat amb la salut perquè estem dissenyats per moure’ns. Per altra banda, l’activitat física contribueix a equilibrar la teva ment. Si vols saber com afecta positivament a la teva salut mental fes clic.\nUn altre aspecte important és la significativa millora de la salut òssia. Això implica una reducció en l’índex de fractures front a caigudes al llarg de l’edat adulta i l’envelliment. Suposa a més, un factor determinant per al desgast energètic, i es per tant fonamental per l’equilibri calòric i el control de pes. La ciència avança a pasos gegants i cada dia es reafirma el rumb cap al que es dirigeix. Estem parlant de la prevenció com la medicina més eficaç. Cada día som més conscients de que som el que menjem i de la importància del nostre cos, el nostre vehícle més car.\n“Cada dia som més conscients de que som el que menjem i de la importància del nostre cos, el nostre vehícle més car”\nEn una Smart City com Barcelona, cada dia veiem menys participació als esdeveniments relacionats amb la salut i espais destinats a l’activitat física perquè tenim clar que un estil de vida actiu és una necessitat social, no només individual que exigeix una perspectiva poblacional inclusiva i integradora. Aquesta visió social la va posar en pràctica el mestre de l’esport de l’esgrima Per Henrik Ling, el creador de la gimnàstica sueca. Va ser una invenció del segle XIX i tenia la intenció de millorar la condició física de la població general a les escoles, en l’exèrcit i com un procés de curació mèdica. El concepte i la pràctica de la gimnàstica sueca ràpidament es va extendre per Europa contribuint al desenvolupament i la creació de noves teràpies preventives i de la fisioteràpia.\nL’activitat física sumada a altres factors contribueixen a formar també poblacions més longeves. Tot i això, la longevitat no és garantia de salut, per això segons la HelpAge International l’índex que mesura el benestar social i econòmic de les persones grans en més de 90 països, tenen en compte 4 àrees clau: els ingressos, la salut, les capacitats personals i l’entorn propici. Un entorn propici basat en l’accessibilitat a l’activitat física és imprescindible i gràcies al nostre clima mediterrani tenim una immensa sort de viure en condicions climàtiques favorables la major part de l’any.\n“4 àrees clau: els ingressos, la salut, les capacitats personals i l’entorn propici”\nÉs realment de la nostra exclusiva responsabilitat, per exemple, el senzill gest de caminar les passes suficients (10.000 passes al dia segons la OMS), i no necessita preparació física i pot realitzar-se a qualsevol edat. Segons la OMS, es pot considerar activa una persona que realitzi al menys entre 10.000 i 12.500 passes al dia. Es considera doncs sendentari qui se situi per sota de les 5.000 passes diàries podent patir malalties cròniques com la hipertensió, obesitat, diabetis, etc. A “Digues NO al sedentarisme y guanya en salut” podràs descobrir noves eines per detectar si tu o la teva família patiu aquest mal silenciós del sedentarisme.\nPerò com calculo les meves passes?\nEls nostres telèfons ens acompanyen gairebé a tot arreu i gràcies a ells podem calcular amb precisió el nombre de passes que realitzem durant el dia. És tant senzill com descarregar una App que ho calculi. Rep el nom de podòmetre i són molt intuïtius i no tenen cap cost. Descobreix de la mà d’Alex Conesa com els wereables són la nova forma de vestir en l’activitat física aquí.\nL’estudi de les 10.000 passes va demostrar que arribar a aquest objectiu tenia una correlació positiva amb el pes corporal i la tensió arterial. S’estima que caminar 10.000 passes equivalen a cremar entre 350-450 Kcal diàries. Des d’entrena la teva energía et convidem a que t’uneixis al repte. Una vida més activa, saludable i divertida és sens dubte garantia d’èxit.\nSi t’ha agradat aquest post no oblidis deixar el teu comentari i compartir-lo amb aquelles persones que més ho necessiten. Pots seguir-nos també a Instagram @entrenatuenergia.\n¡Entrena la teva energia!\nactivitat, energía, salut\nExcercicis de pilates per glutis i abdomen pla


El CN Terrassa derrota el CN Sant Andreu per iniciar amb victòria la segona fase | Canal Terrassa\nJoan Gutiérrez LópezData: 01/03/21\nL’equip masculí de waterpolo del CN Terrassa ha iniciat amb victòria la segona fase. En un partit molt treballat, ha superat per 15 a 13 el CN Sant Andreu i se situa en segona posició amb 12 punts, a només tres del líder, l’Atlètic-Barceloneta.\nFestival ofensiu en el primer quart, onze gols en total, amb intercanvi de cops en una i altra porteria. Els visitants han pres la iniciativa i sempre han anat per davant d’un CN Terrassa que no estava bé en defensa. Fins i tot el tècnic local, Dídac Cobacho, ha canviat el porter fent entrar Iván Sánchez per buscar un revulsiu. No ha estat fins el segon període quan els egarencs han pogut agafar el timó del partit, ajustant millor la seva defensa i clavant un parcial de 3 a 0 abans del descans, amb una diana de Víctor Alegre i dues més de Sergio Prieto, que situava el 10 a 8.\nEl Sant Andreu, però, ha demostrat ser un rival molt competitiu i ha seguit posant en dificultats un CN Terrassa que en el tercer quart ha perdut Víctor Gutiérrez, expulsat per protestar. S’iniciava el darrer període amb un favorable 12 a 11 pels locals, però els visitants han tornat a equilibrar el partit. Dos gols consecutius d’Alberto Barroso i un altre d’Oriol Rodríguez a disset segons de la botzina han certificat la victòria.\nEl CN Terrassa no tornarà a la lliga fins el 20 de març, quan visiti el CN Sabadell. És el torn de la Copa del Rei, competició que es disputarà la setmana vinent a les instal•lacions del CN Sant Andreu. Aquest dimarts es farà el sorteig.\nTags: butlletiCN Sant Andreucn terrassacopa del reiDHMDídac CobachoRFENsegona fasevictòriawaterpolo


Golden Apartment Kazan Rússia - Ofertes d'hotels amb els MILLORS DESCOMPTES EN LÍNIA\nChistopolskaya ul., 71А, Novo-Savinovsky, Kazan, Rússia, 421001 - Veure al mapa\nPer als viatgers què vulguin captar les imatges i els sons de Kazan, Golden Apartment és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGolden Apartment també ofereix moltes instal.lacions per enriquir la seva estada a Kazan. Per a la comoditat i comfort dels seus clients, l'hotel ofereix Wi-Fi gratuït en totes les habitacions, transport hotel/aeroport, habitació familiar, servei de bugaderia, ascensor.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Golden Apartment és la vostra destinació si buscau allotjament de qualitat a Kazan.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Golden Apartment de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 3000 RUB per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.\nTots els tipus de viatgers (98) Parelles (10) Viatgers en solitari (6) Famílies amb infants petits (44) Famílies amb infants grans (11) Grups (27)


El Col·legi de Periodistes de Tarragona nomina el cap de gabinet de l'alcalde Ballesteros al premi Petxina Tancada\nEl Circ Cultura i patrimoni dimecres, 28 de maig de 2014\nEl Col·legi de Periodistes de Tarragona tornarà a premiar les millors i pitjors fonts d'informació de l'últim any segons els criteris dels seus col·legiats. De moment ha proposat cinc candidats per a la Petxina Oberta, que premia l'accés a la informació, i cinc més per a la Petxina Tancada, que "premia" a qui ha posat més pals a les rodes als professionals de la comunicació.\nUna imatge dels premiats l'any 2013. / Col·legi de Periodistes\nLes que sempre aixequen més expectació són els noms de les persones que opten a la Petxina Tancada. Enguany, un dels nominats és Gustavo Cuadrado, el cap de gabinet de l'alcalde de Tarragona i alhora cap del departament de premsa i comunicació. També hi són els Mossos d'Esquadra de Tarragona, l'Aeroport de Reus/AENA, el Degà dels Jutjats de Reus, Javier Ruiz; i l'Ajuntament de Mont-roig del Camp. L'any passat va anar a parar a mans del departament de comunicació de Barcelona World.\nEls nominats a la Petxina Oberta, que distingeix la font informativa perquè ha facilitat la tasca als mitjans, són Tàrraco Viva, l'Ajuntament d'Altafulla, l'alcalde de Riudecanyes, Josep Maria Tost, el festival Minipop i l'Associació de paràlisi provincial de Tarragona ‘La Muntanyeta’.\nDels cinc només en quedaran tres, i el guanyador o guanyadora es donarà a conèixer durant la Gala de les Petxines de la Informació. L'edició d'enguany, la 22ena, se celebrarà el proper 13 de juny al Centre d'Art Cal Massó de Reus.\nMossos, Port de TGN i Adif, nominats al 'premi' a pitjor font d'informació dels periodistes de TGN


L’ajuntament ha publicat al web municipal 3 convocatòries per sol·licitar subvencions – Ràdio Televisió Arenys de Munt\nby Redacció Arenys de Munt on 18 Setembre, 2018 in Notícies, Obres i Serveis\nLa primera convocatoria va destinada a les entitats socials. L’Alcalde i regidor de Benestar social, Joan Rabasseda explica que destinaran 10.000 euros a subvencionar projectes d’àmbits d’assistència social o d’accions benèfiques entre d’altres. Rabasseda ha agraït un cop més que hi hagi entitats al poble que col·laborin amb les administracions.\nEl termini per presentar les sol·licituds finalitza el 13 d’octubre. Trobareu la documentació, models normalitzats i les bases a l’apartat de subvencions del web municipal. Per més informació o assessorament per a la preparació de les sol·licituds podeu contactar per telèfon al 93 7 93 77 10 o al correu electrònic ssocials@arenysdemunt.cat\nLa segona convocatòria és d’ajuts per al pagament de subministraments bàsics de l’habitatge habitual. Aquesta ajuda està adreçada a famílies d’Arenys de Munt propietàries d’habitatges i subjectes al pagament de l’IBI. La quantia dels ajuts podrà arribar al 90% de la quota líquida anual de l’Impost sobre Béns Immobles, amb un màxim de 300 euros.\nLes sol·licituds es resoldran per ordre d’entrada i el termini de presentació de les sol·licituds finalitzarà quan s’esgoti el crèdit disponible. El regidor d’economia, Josep Sánchez, explica que aquest és el segon any d’aquesta convocatòria que l’any passat va tenir molt bona resposta.\nI també s’ha obert la convocatòria d’ajuts per al pagament del lloguer per a persones amb escassos recursos econòmics. L’import de l’ajut per sol·licitud és de 100 euros per cada mensualitat de lloguer abonada durant l’any 2018, fins a un màxim de 1.200 euros.\nCom l’anterior convocatòria les sol·licituds es resoldran per ordre d’entrada i finalitzarà quan s’esgoti el crèdit disponible que és de 12.000 euros. El regidor explica que aquesta iniciativa pretén ajudar l’accés a l’habitatge als col·lectius amb menors recursos econòmics en règim de lloguer.\nLes ajudes les podran sol·licitar totes les persones empadronades a Arenys de Munt titulars d’un contracte de lloguer que constitueixi el seu domicili habitual i permanent a Arenys de Munt i compleixin els requisits de les bases reguladores d’aquesta convocatòria d’ajudes.\nEls documents per a fer la sol·licitud es poden descarregar a la secció de subvencions del web municipal.\nDiumenge continuen els concerts que es fan a la riera amb els Zenit


Caroline Asiimwe: la doctora dels ximpanzés\nCIENTÍFIQUES AFRICANES EN MOVIMENT / I 5\nLa veterinària rescata els nostres cosins més pròxims de les trampes dels furtius\n15 de de març del 2019. Actualitzada 27 de de març del 2019 a les 09:51\nUn ximpanzé de quatre anys, lligat per la mà a un cable de metall, xisclava i es cargolava en el més profund de la selva de Budongo (Uganda), el passat 5 de febrer. Una trucada va treure del llit Caroline Asiimwe, una veterinària de 36 anys. Eren els guàrdies de la reserva, que havien trobat el petit. El cable era una trampa posada per un caçador furtiu.\n“Després de caminar cinc quilòmetres a la selva, vaig arribar on era el petit”, relata Asiimwe. “Estava estressat i agressiu. Li vaig disparar una fletxa sedant i després el vaig treure la trampa. Li vaig donar antibiòtics i analgèsics. Al despertar-se va fugir cap a on cridava el seu grup. Va ser una sort que hi hagués algú patrullant per allà”, explica la veterinària.\nMà d’un ximpanzé atrapada en una trampa de caçadors furtius.BUDONGO CONSERVATION FIELD STATION / /\nNo és la primera vegada que Asiimwe s’afanya a rescatar un ximpanzé d’una trampa. La caça furtiva és un dels pitjors perills per a les espècies africanes amenaçades, com els ximpanzés. La selva de Budongo, un dels santuaris d’aquests simis, no se’n salva.\nLa reserva és l’escenari d’una guerra entre humans i ximpanzés. La van desencadenar la desforestació, l’arribada de refugiats i el descobriment de petroli i gas. Hi ha víctimes en els dos costats. Fins i tot nens.\nAsiimwe busca el benestar dels ximpanzés, però també dels furtius. En lloc de perseguir-los, el seu equip els proporciona alternatives: criar cabres o treballar de guàrdies de la reserva. La seva feina va rebre el 2017 el premi Samira Omar de sostenibilitat que atorga la World Academy of Science (TWAS). EL PERIÓDICO la va visitar en el marc d’un projecte periodístic avalat pels Journalism Grants de l’European Journalism Center.\nVíctimes de dos bàndols\nLa Budongo Conservation Field Station (l’ONG on treballa Asiimwe) se situa en un conjunt de casetes en una clar de la selva. El soroll de l’entorn és eixordador i els babuïns es passegen tranquil·lament entre els barracons. El dia després del rescat, el 6 de febrer, també es passejava per allà un grup de persones grans nord-americanes que ocupen les seves vacances per ajudar en projectes de conservació.\nAsiimwe els descriu el conflicte que afecta els 800 quilòmetres quadrats de la reserva –el bosc natural més gran d’Uganda, casa de gairebé 1.000 ximpanzés–. “En els últims cinc anys, els ximpanzés han matat vuit nens”, diu la veterinària. La degradació de la selva empeny els ximpanzés a buscar menjar als camps de fora de la reserva. “Si es creuen amb un nadó que plora, el seu instint és agafar-lo i penjar-se’l de la panxa. Però acaben arrossegant-lo o llançant-lo als humans si aquests els ataquen”, explica.\nPerò també els ximpanzés són víctimes. “Hem trobat ximpanzés llancejats, lapidats i amb claus al crani. Hi ha gent que utilitza els seus ossos per a la màgia. I hem perdut a grups sencers per encomanar-se d’un refredat humà”, relata la veterinària.\nHi ha cada vegada més contacte entre humans i ximpanzés. La població de la regió i la desforestació creixen totes dues a un ritme superior al 5% anual. La indústria de la canya de sucre i els hidrocarburs del llac Albert atrauen a més i més gent. A més la zona acull refugiats del nord d’Uganda i de la República Democràtica del Congo. “A aquest ritme, no hi haurà selva el 2030”, lamenta Asiimwe.\nEl 7 de febrer, aviat al matí, Asiimwe surt amb un grup de sis homes a buscar trampes al sector N3 de la selva, un dels 23 en què està repartida. “Són difícils de veure, però els furtius solen marcar-les amb una branca trencada o un arbre pròxim, per recordar on són”, explica Ochokuru Seteson, un guàrdia de 44 anys.\n“Si anem de patrulla a la selva profunda, podem trobar fins a 400 o 500 trampes en una setmana”, afirma. Les més senzilles són cordes de ferro o niló lligades a una branca doblegada, al llarg d’un camí. Quan un animal posa una pota a la trampa la branca es dispara i la corda es tanca al voltant de la pota.\nLa científica i el seu equip, durant una intervenció per alliberar un exemplar jove de ximpanzé d’una trampa de caçadors furtius. / BUDONGO CONSERVATION FIELD STATION\nEl mateix efecte s’obté posant les cordes a sobre de forats coberts de fulles. Però alguns furtius fan servir fins i tot ceps: boques de metall que es tanquen en les extremitats de qui les trepitja. “Els furtius van contra els antílops i els senglars, però els ximpanzés passen pels mateixos camins i també s’hi poden quedar atrapats”, explica Asiimwe.\nÉs el que li va passar fa més de 15 anys a Gallet, un mascle la mà del qual va quedar presa en un cordill de niló. Gallet va aconseguir arrencar-lo de la branca, però la ferida es va infectar. “La mà feia mala olor i els altres ximpanzés l’evitaven: la trampa va acabar amb la seva vida social”, relata Asiimwe.\nGallet i Kefa\nEls veterinaris de Budongo van haver d’esperar anys. “Els ximpanzés van en grup i si n’adormim un, els altres no deixen que ens hi acostem. A més, quan reben el dard pugen als arbres i cal preparar una tela perquè no s’estavellin contra el terra quan s’adormen”, explica Asiimwe. Finalment, en una missió conjunta amb altres organitzacions (Rescue, Ngogo Chimpanzee project, UWA i JGI Uganda), van aconseguir alliberar Gallet del lligament. “Al cap d’una setmana ja s’estava desparasitant juntament amb la seva comunitat”, explica Asiimwe.\nEl jove Kefa ha tingut menys sort. A aquest se li va lligar un filferro de metall a la cara. Com mai se separa de la seva mare i de la seva germana, Asiimwe està esperant que coincideixin tres veterinaris a Budongo, per adormir els tres alhora. “Si no intervenim la seva mandíbula creixerà deformada”, explica la veterinària. Asiimwe ha vist dits, mans i cames tallades. Si la corda es lliga al coll o l’animal cau en un cep, la supervivència és difícil.\n“Caroline és molt bona en la seva feina. És una persona que inspira la gent i aconsegueix que facin coses que no farien d’entrada. I a més és molt bona disparant dards sedants”, comenta Vernon Reynolds, el primatòleg d’Oxford que va fundar l’estació de Budongo i la va dirigir fins al 2005.\nEls homes que patrullen la selva amb Asiimwe no són guàrdies qualssevol. “Jo era un furtiu”, diu Ochokuru Seteson. “Quan no tens feina, caçar et dona menjar i aconsegueixes diners venent el que sobra. Jo no vaig atrapar mai un ximpanzé, però el meu pare, sí”, relata.\n“Per trobar un lladre necessites un altre lladre”, fa broma Asiimwe. Des del 2002, l’estació de Budongo ha anat fent servir fins a sis exfurtius perquè netegin la selva de trampes. “Els furtius són la gent més pobra: s’exposen al risc de ser atacats per animals o agafats per la policia perquè no tenen cap altra opció. Nosaltres els la oferim”, explica la veterinària.\nAcabada la ronda de la selva, la tarda del 7 de febrer, Asiimwe visita un poble pròxim, on hi troba Diro Nelson. És un dels veterans del “programa de cabres” de l’estació de Budongo. “La idea és oferir recursos alternatius: si aquesta gent necessita carn, ¿per què no donar-los unes cabres a canvi que deixin de posar trampes?”, explica Reynolds, que va estar en els inicis del programa.\nAixí ho va fer Nelson i altres furtius el 2007. Dues cabres per persona van ser suficients. Asiimwe els fa un control periòdic. Avui hi ha més de 150 persones en el projecte, entre exfurtius i individus en risc.\n“El nombre de trampes a la selva s’ha reduït. També s’havia reduït el nombre de ximpanzés ferits, però des de fa tres anys ha despuntat», es queixa Asiimwe, que ho atribueix a la pressió poblacional.\nEn la ronda del 8 febrer, els guàrdies senten crits en la llunyania. El grup segueix els xiscles a pas veloç, però en silenci. Es veu moviment a dalt. Allà hi ha: ximpanzés saltant pels arbres, amb el mascle supervisant i els petits enganxats a les femelles. No hi ha incidents: el grup menja feliç entre les branques. Un exemplar jove puja disparat per un tronc. «És Kefa, el del filferro a la cara», explica un guàrdia.\n“Quan els allibero de les trampes, em sento alleujada, per donar-los una altra oportunitat en la vida”, comenta Asiimwe. “Són els nostres cosins més pròxims. No vull que un dia els nens llegeixin en un llibre que hi havia animals que s’assemblaven a nosaltres, però que ja no existeixen”, conclou.\nUganda Àfrica Científiques africanes en moviment


Febrer ve carregat d’activitats | El Blog de la Residència Reig\nHome / Agenda / Febrer ve carregat d’activitats\nA part de totes les activitats programades diàriament (bitlles, jocs de taula, rehabilitació, tallers picoestimulativos, etc.), aquestes son les nostres noves propostes per aquest mes:\nCelebrarem la festa de Carnestoltes, carregat de moltes sorpreses. Els nostres avis i àvies han decidit ambientar la residència Reig en un país concret, BRASIL! Ens esperen moltes activitats… Àpats ambientats, manualitats decoratives i molt més!\nMantenim les tradicions celebrant el dijous llarder.\nArticle anterior Segona dosi vacuna Covid-19: Mirem cap al futur\nArticle següent Activitats del més de Març


Les cançons de Toldrà en veus manresanes - Regió7\nLes cançons de Toldrà en veus manresanes\nL’Orfeó Manresà, dirigit per Xavier Pagès, retorna amb una nova producció basada en les descriptives peces d’un dels grans compositors catalans uEl cor actuarà demà al Museu de la Tècnica i el 8 de juliol a Santa Maria del Pi de Barcelona\nManresa | 11·06·21 | 06:25\nL’Orfeó Manresà, dirigit per Xavier Pagès, va reestrenar la seva anterior producció, «Veus de llum», el febrer del 2020 | ARXIU/JORDI BIEL\nn L’Orfeó Manresà, dirigit per Xavier Pagès, oferirà demà (19 h) al Museu de la Tècnica de Manresa el seu primer concert després de la pandèmia. I presentarà una nova producció, titulada Pleniluni de maig. Es tracta d’un concert-espectacle sobre la figura d’Eduard Toldrà. La vintena llarga de cantaires manresans interpretaran, amb l’acompanyament del piano de Joel Díaz, cançons compostes pel músic de Vilanova i la Geltrú que habitualment se solen sentir en veus de solistes, com Festeig o Maig. I el programa es completarà amb dues obres de Frederic Mompou per a soprano solista (que serà Marta Vilella, integrant de l’Orfeó), i amb explicacions sobre Toldrà i sobre les obres que s’escoltaran a càrrec dels actors Blau Piqué i Saül Alvaredo. Pagès remarca que «recuperem música d’autors catalans. Perquè està molt bé poder fer Mozart, Bach o Schubert, però si tenim bona música nostra... Els dos autors són coetanis i fonamentals de la música catalana de la primera part del segle XX».\nLes cançons que Toldrà va compondre, sobre textos de grans escriptors com Joan Maragall, Tomàs Garcés o Quevedo, eren per veu solista acompanyada de piano. Es poden trobar gravacions de Victòria dels Àngels, Josep Carreras... Però l’Orfeó Manresà cantarà les adaptacions d’aquestes cançons per a cor mixt i piano fetes per Jordi Domènech el 2012, per encàrrec de l’Ajuntament de Vilanova i la Geltrú en motiu de la commemoració del 50è aniversari de la mort del mestre Eduard Toldrà. «És una adaptació que val molt la pena», assenyala el director del cor, que afegeix que les cançons «són molt descriptives dels versos dels poetes catalans que van inspirar la Renaixença i el Noucentisme. La música es basa en donar sentit musical al text, l’acompanya i el descriu». També apunta que la música de Toldrà «és d’una gran complexitat, però alhora és molt fresc i actual. Val la pena recuperar la seva música, perquè és un autor de primer nivell europeu. També Mompou. Són els nostres clàssics del segle XX, i van aconseguir casar la consciència poètica i musical en català».\nEl desencís del «Magnificat»\nAra bé, una de les primeres coses que destaca Xavier Pagès és que «el sol fet de fer el concert ja és molt». El febrer de l’any passat l’Orfeó Manresà va reestrenar Veus de Llum, un espectacle de proximitat a la Sala Petita del teatre Kursaal, i es preparava per a una temporada «molt plena», que, entre altres, incloïa el Magnificat de Rutter, amb l’orquestra simfònica i el cor de cambra del Conservatori de Manresa. «Ja ho teníem molt mastegat i tot se’n va anar en orris», rememora, i admet que «va ser un punt traumàtic, perquè s’hi havien esmerçat molts esforços, però, evidentment, no es podia fer».\nL’aturada també va fer témer que els cantaires es desmotivessin, «però tothom ha respost molt bé i, quan s’ha retornat als assajos, ha estat amb la voluntat de tornar a tirar endavant l’Orfeó». Així, després del «desencís» del Magnificat de Rutter, va néixer la proposta de fer un programa «sense altres formacions, només amb nosaltres i el pianista»: les cançons de Toldrà.\nEls primers assajos es van fer en grups de 8 o 10 cantants i, a mesura que es van anar flexibilitzant les restriccions, ja es van afegir tots els cantaires, sempre seguint les recomanacions de la Federació Catalana d’Entitats Corals: distàncies, mascaretes, neteja de mans i de l’espai personal de cadascú (cadira, faristols...). «S’ha treballat escrupolosament», indica el director del cor. Tot i que al principi fins i tot van plantejar-se fer el concert en format virtual, la millora de les condicions sanitàries ha permès fer l’actuació «en un espai gran i bonic» com el Museu de la Tècnica. L’accés és amb reserva prèvia, i es demana un ajut econòmic a través de la taquilla inversa. I les perspectives són tant bones que l’Orfeó ja sap que repetirà aquest programa a Santa Maria del Pi de Barcelona el 8 de juliol, compartint escenari amb dos cors més.\nUn compositorde primer nivell europeu\nEduard Toldrà i Soler (Vilanova i la Geltrú, 1895 - Barcelona, 1962) és una de les figures més importants de la música catalana del segle XX. Se’l considera el gran arquitecte del renaixement musical català dels anys 20 i un dels grans exponents del Noucentisme musical. Va marcar la seva personalitat en tots els camps de la música i, a més, fou un actor consumat i conreà intensivament la filosofia i l’humor.\n1 «Ara percebo més racisme que anys enrere»\n2 Una història d’amor entre reixes retrata la postguerra a Manresa\n3 Eriksen es recupera després de caure desplomat al terreny de joc\n4 El Navàs juga avui a casa la final que el pot tornar a l'EBA\n5 Espanya ja vacuna més ràpid que França, el Regne Unit i els Estats Units\nL'Adreçador, per Galdric Sala. 13 de juny del 2021\nEls infames plans secrets del procés


M'agrada cuinar: 01/02/11\nSusima ens envia aquest sorprenent postre desde Mutxamel\nNova cuina d'autor, impulsada per torrons 1880, vos deixe una mostra de beguda\n2 *cl de cafè licor\n3 *cl de xarop de sucre\n3 *cl de nata líquida\n3 *cl de rom\nbatre el café licor, el torró, la nata, el sucre i el rom amb 4 glaçons de gel.\nServir el còctel després de posar 2 cullerades de melmelada de maduixa en un got curt\nFa ja prou anys vaig anar junt amb dos bons poetes a la presentació d'un llibre a una llibreria de Barcelona. Com als tres ens agrada la bona taula i la conversa en la sobretaula, vam organitzar el viatge per poder aturar-nos a delectar amb un bon arròs al delta de l'Ebre. Pararem en Sant Jaume d'Enveja (Paradís envejat) al restaurant DeltaParc. Vam dinar (com no) Paella del delta acompanyades d'un parell de Chardonnay que no recorde la marca. L'amo del restaurant es va acostar a la taula a saludar-nos en assabentar-se que érem valencians, tènia molt interès per saber la nostra opinió sobre la paella. Li vam donar un + 10. Estava boníssima, ben elaborada i l'arròs al punt. Després va formular una pregunta per a saber el grau de coneixements en gastronomia que teníem. Quina és la vertadera paella? Quins ingredients són els originals? Naturalment allò tènia una fàcil i curta resposta com cantava LaCarcel en la seua cançó " La paella es un plato de arroz" i els ingredients depenen de la zona geogràfica, l'època de l'any i fins i tot de la butxaca de l'amfitrió. Ens vam allargar tant en la sobretaula parlant dels arrosos que vam arribar cinc minuts tard a la presentació. Tot és vida...\nVos passe una primera recepta de arròs “la Paella del delta” amb la intenció d'incloure en aquest blog un plat d'arròs cada divendres perquè fins i tot tingueu temps de comprar els ingredients i convidar als vostres amics el cap de setmana.\n* 400g de arròs\n* 1/2 pollastre\n* 1/2 conill\n* 250 g de costelles de porc\n* 100 g de gambes\n* 1/2 kg de musclos\n* 6 crancs de mar\n* 6 caracols de mar cuits\n* 2 pebrots morrons\n* 1 litre de caldo o aigua\n* safrà, oli d' oliva, sal, tomata, ceba i alls\nTrossejar tota la carn i salar-la. Coure al vapor els musclos fins que s'obrin i reservar-los. Sofregir en una paella, amb oli ben calent, tota la carn fins que estigui daurada, afegir al sofregit la seba picada, el alls laminats i els pebrots. Remoure tot durant 10 minuts. Afegir i sofregir l'arròs, abocant seguidament el brou. Agregar la sepia trossejada, els crancs i el safrà. Salar i deixar coure fins que l'arròs estigui al punt ( 18 minuts aproximadament ). Afegir les gambes, els musclos i els caragols 5 minuts abans d'acabar la cocció.\nEn aquesta recepta el arròs es sofrig un poc abans d’avocar el caldo. Salvador Gascón de Casa Salvador de Cullera també ho recomana sempre: Que es mescle amb els olis plens de sabor que s'han condensat després del tractament de les carns, verdures i peixos, que s'envolte en ells perquè el producte final, desprès del cuit de l'aigua, no haja perdut les essències que s'han incorporat de forma indeleble i guanyem el to de color, uniforme, torrat, agradable a la vista.\nEtiquetas: Arròs, Segons\nAquesta recepta ofereix amb pocs elements i una senzilla elaboració, uns deliciosos fideus.\nA casa solem recórrer a ella quan s'ha fet tard per a preparar el dinar i no tenim massa ganes de treballar. Compleix els requisits de senzilla, saborosa i econòmica.\nVos agradarà segur.\n250 gr de cloïsses o musclos\n250 Gr de fideus grossos (fideuà)\n1 branca d'herba-sana\nUn poc de colorant alimentari\nCalfar l'oli en una cassola i ofegar la ceba finament picada. Quan estiga la ceba transparent afegir les tomaques pelades i picats i el pimentó trossejat. Ofegar durant 15 minuts a foc molt lent.\nFer un picada al morter amb la dent d'all, l'herba-sana i la sal. Diluir-ho amb un poc d'aigua i incorporar-ho a la cassola amb els fideus, les cloïsses, el colorant i la resta d'aigua. Deixar coure fins que els fideus estiguen al punt (depèn de marca) generalment 10 minuts.\nEtiquetas: Pasta, Segons\nDes de fa algunes setmanes que tenim maduixots en el mercat, jo ja els he provat i estan molt bons.\nAmb aquesta pastís de maduixots triomfareu.\n1 pot de llet condensada xicotet\n25 bescuits allargats (llengües de gat)\nNetejar els maduixots, retirar la tija, reservar alguns maduixots per a decorar la pastís. Tallar la resta en lamines de mitjà grossor.\nBanyar bé els bescuits en el suc de taronja i distribuir alguns en els fons del motle que hàgem triat per a la pastís. Col·locar en capes alternades la nata muntada i els maduixots arruixats amb la llet condensada.\nFinalitzar amb una capa de bescuits i deixar reposar en el refrigerador unes hores perquè adquirisca una consistència compacta.\nDesemmotlar el pastís i cobrir-ho amb la nata realitzant dibuixos amb una mànega. Decorar amb les maduixes que havíem reservat.\nCintes de pasta o fettucce amb bolets variats i gambes.\nUn dels aliments més característics de la cuina dels països del Mediterrani és la pasta. És molt fàcil de preparar i versàtil, ja que podem combinar-la amb un ampli ventall d'ingredients.\nDins dels distints tipus de pasta tenim les cintes de pasta o fettucce, les més famoses són les tallarines o tagliatelle, originals de Boloña. És una pasta ampla, d'uns 8 mm i llarga, que combina perfectament amb tomaca i carn. Una altra varietat de més grossor són els pappardelle que arriben a mesurar 2 cm d'amplària. No es poden oblidar tampoc els fetuchinis o fettuccine, més indicats per a salses cremoses i, generalment, d'uns 5 mm d'ample. Si continuem abaixant els mil·límetres d'amplària de les cintes de pasta, trobem els tagliolini, més recomanables per a menjar en caldos que amb salses.\nJo recomane aquest plat amb fetuchinis encara que la veritat és que està molt bo fins i tot amb espaguetis.\n300-400 Gr de Cintes de pasta (vosaltres coneixereu la quantitat que mengen els vostres comensals)\n350 gr de bolets variats\nAvui en dia podem trobar en el mercat tot l'any, el xampinyó, el bolet ostra i la xií take, és suficient. Si tenim oportunitat podem provar amb bolets deshidratats posant-les a remull unes hores abans. Un altre recurs són els bolets congelats. Les millors que he provat són de la marca Eroski combinen a la mateixa bossa: Xampinyó Laminat, Bolet ostra, Xií Take i Mameco sencera.\n1 dotzena de gambes pelades\nUn pesiguet de timó\nEn una paella es posa a daurar la ceba finament talalda, quan comença a daurar-se s'afigen els bolets, sal, pebre i timó, deixar en el foc no molt fort 10 minuts tapades. Als 10 minuts afegir una cullerada de farina i remoure fins que es dissolga, si s'ha reduït massa el caldo afegir un poc d'aigua i deixar que bulla de nou. Incorporar les gambes, tapar la paella i deixar cinc minuts més\nEn una cassola es posa a calfar aigua amb abundant sal, quan estiga bullint s'afigen les cintes i es couen el temps que assenyale cada fabricant en l'envàs. Recordar deixar-les al dente. Escórrer la pasta (Sense ficar mai davall de l'aixeta d'aigua)\nPosar la pasta en un recipient per a servir i abocar la salsa per damunt. Ratllar un poc de parmesà per damunt.\nÉs mes ràpida l'elaboració que l'explicació que he escrit.\nLa primera vegada que vaig tastar aquesta crema va ser fa prou anys al restaurant del museu Guggenheim de Bilbao. Va ser una experiència memorable; no sabia que es poguera traure d'un llegum un plat tan saborós.\nDes de llavors de tant en tant en prepare encara que a una de les meues filles no li agraden els pèsols ni les faves.\nNomés una vegada he utilitzat pèsols frescs, la diferència de sabor va compensar el preu i el treball de pelar-los. Però és un recurs molt còmode tenir durant tot l'any al congelador una bossa de pèsols esperant que els cuinem. La marca Frudesa-Bonduelle és d'excel·lent qualitat.\n150 gr de Pernil serrà en daus. (guarnició)\n1 got d'aigua o caldo d'au\nOpcional: formatge parmesà\nEn una cassola posem l'all porro tallat a rodanxes a sofregir amb l'oli d'oliva a foc moderat. (a la recepte de pastís de calçots explique com rentar-los fácilment, solen portar prou terra per dins) Salpebrem. Quan estiga el porro bla posem els pèsols i deixem uns 5 minuts , tot seguit cobrim amb el caldo o aigua i deixem bullir uns 15 minuts màxim, amb precaució que no es passen i mantinguen el vistós color verd. Tastem de sal i ajustem. Mentrestant fiquem els daus de pernil en la picadora i ho reduïm a fines borumballes.\nQuan estiguen els pèsols cuits els passem per la batedora i una vegada triturats els colem pel xinès. Un truc per al xinès és ficar el contingut al recipient i en compte de pressionar contra les parets amb una cullera ficar la batedora, t'estalviaràs molt de treball i temps.\nServim la crema amb un poc de pernil per damunt i deixem al centre de la taula el parmesà ratllat perquè es servisquen els comensals.\nBajoques farcides (Pimentons rojos farcits)\nSusima ens envia des de Mutxamel una recepta de pimentons rojos farcits. Com és nascuda a Alcoi ell li diuen el bajoques al que altres anomenem pebrots o pimentó roig. Recorde la primera vegada que em comentà la recepta prenent cafè casa seua que en dir bajoques farcides de sobte em vaig imaginar com seria de laboriós obrir amb cuidat les tavelles de les bajoques per a retirar els llegums i ficar el farciment.\nEls pimentons farcits és un plat prou conegut al llarg del País Valencià jo recorde els que feia ma mare, una recepta molt semblada a la de Susima.\n4 bajoques (pebrots en altres llocs) rojos grans (de 150 g cadascun)\n250 g de magre de porc tallat xicotet\nun poc de cuixot tallaet a tacos xicotets\n250 de tomaques madures picades\n1 ceba mitjana picada (150 g)\nEncendre el forn a 200ºC\nRentar les bajoques, escórrer-les, tallar-los un casquet com una tapadora i llevar-los les llavors (no s'han de trencar)\nCalfar l'oli en una paella al foc, fregir la ceba i quan comence a daurar-se afegir el magre, donar-li unes voltes i afegir el cuixot, remenar i al poc afegir la tomaca, sal, orenga y una mica de sucre, fregir a foc lent uns 15 minuts.\nProvar de sal, afegir l’arròs, remoure i quan comence a coure, traure del foc i farcir les bajoques, tapant-les amb els casquets.\nPosar-les en una caçola de forn de grandària justa per a que estiguen plantades i que es recolzen unes amb les altres.\nCoure al forn 1 hora i mitja aprox. vigilant que no es cremen, si veiem que es dauren massa, es tapen amb paper d'alumini i quan estiga cuit...a menjar\nJa sé quin és el problema. Se t'han presentat convidats a casa i , encara que tens la nevera i el congelador ple, no saps que preparar per a picar abans del sopar.\nPer sort tens unes llaunes de conserva en el rebost que et trauran del compromís. Hui en dia les conserves són de bona qualitat i tenen un sabor acceptable.\nPerò no les servisques directes de la llauna , et proposaré uns xicotets trucs.\nPreparació de les Conserva de navaixes:\nSofregir en una xicoteta paella unes dents d'alls laminats. Quan estiguen quasi daurats afegir les navaixes amb el seu suc i deixar coure uns tres minuts. Empolvorar amb jolivert picat i servir calent. Prova a afegir un vitet.\nPreparació de conserva de musclos o de escopinyes. El que tingau per casa.\nPreparem de la mateixa manera els alls que en les navaixes, quan posem els musclos afegim pebre negre i un poc de suc de llima. Deixar coure dos minuts.\nClòtxines en escabetx amb tempura:\nEscorre les clòtxines (procura que siguen de bona grandària)\nDeixa'ls uns minuts en paper de cuina per a assecar-los bé\nPrepara la tempura com he explicat en la recepta de tempura.\nMontadito de tollina en oli i pimentó torrat.\nTalla unes llesques de pa en forma ovalada\nPosa una capa de pimentó i damunt unes lamines de tolnyina en oli o tonyina en salmorra anteriorment dessalat.\nEl pimentó torrat el pots trobar en llaunes o un que hi ha al forn envasat al buit a la secció de verdures, està molt bo, l'únic entrebanc que li trobe és la conservació si una vegada obert no l'use tot, encara que sempre el podem congelar.\nTempura de sardines en oli.\nProcedir igual que les clòtxines desprès d'obrir amb atenció i desespinar. Sorprendrà este plat. Segur\nEtiquetas: Entrants freds, Marisc\nde Conxa Rovira\n(El pastís que m’ha fet famosa!!!)\n300 gr d’ametlla mòlta.\n125 gr. De carbassat.\n300 kg de sucre, dels quals caramel•litzarem 150 gr.\n* Escalfar el forn a 180º C.\n* Barrejar amb la batedora els ous, el sucre (compte! Separa el que faràs caramel) carbassat a trossets o ratllat (millor si el congeles abans, es ratlla millor).\n* Afegir llet, ametlla mòlta i mesclar amb cullera o varilles a mà. No convé desfer-ho massa.\n* Caramel•litzar el motlle de corona i posar al forn, al bany Maria.\nVigilar, i baixar la temperatura del forn, si cal. S’ha de daurar suaument i quallar-se.\nAbocar al plat de servir quan estiga tebi, si ho fem en calent o en fred, es trenca.\nL’adorne amb fruits secs: nous, cireres confitades...\nMe’l va ensenyar a fer Virgínia Sotorres.\nEl secret d'una bona tempura és molt fàcil\nMatèria de primera, si és de peix que estiga extremadament fresc.\nLíquid per a l'arrebossat molt fresc.\nPer a aconseguir una matèria de primera t'aconselle que visites el mercat de la teua ciutat i et deixes aconsellar pels professionals que allí trobaràs. En el mercat sempre podràs trobar varietat, frescor i bons preus. A mi m'agrada anar sense llista de la compra (ja se que pot ser perillós per al portamonedes) però les olors, colors i formes sempre suggereixen plats deliciosos i imaginatius.\nSi parlem de frescor, quan preparem les tempures de peix és fonamental que estiga recent pescat. Jo solc acostar-me a la Llotja de Cullera o Gandia per la vesprada a partir de les 18h, aprofite per a comprar també un quilo de morralla i fer eixe dia un bon caldo de peix que després congele en porcions adequades.\nSi no podeu desplaçar-vos a una llotja, parleu amb el pescater de confiança i preguntar-li quin és el millor dia per a comprar el peix fresc.\nUn altre avantatge que té la llotja, és les varietats de peix desconegudes que trobarem, deixeu-vos portar pels consells de les pescateres i proveu varietats de peix o marisc desconegudes, elles vos diran la millor manera de cuinar-les. S'endureu grates sorpreses gustatives a preus molt econòmics.\nLa farina que millor resultat m'ha donat sempre en la tempura és la de la marca "Aragonesa" la venen a Mercadona, compreu la que pose en el paquet tempura, també embassen de força, que utilitze quan cuine pa a casa i altres especialitats de reposteria\nEl líquid per a l'arrebossat (generalment l'aigua) deu estar molt fred, és aconsellable posar en un recipient una quantitat de glaçons i ficar en ell el recipient on estiguem elaborant l'arrebossat.\nAra vos comentaré algunes variants que es poden realitzar i que jo he provat quasi sempre per a carns i verdures.\nCervesa en compte d'aigua, o sidra, o tònica.\nA l'arrebossat se li pot afegir: pimentó roig mòlt dolç, una cullerada de mostassa, un poc de pebre negre i orenga.\nUna altra combinació: Un poc de colorant alimentari, pistatxos picats o llavors de sèsam o de rosella i jolivert.\nUna altra combinació: Piquem en el morter un poc de romer, uns grans de comí (pocs) una branqueta de timó, un tros de nyora, un poc de cebollí. Afegim a la farina i mesclem bé.\nLa tempura és una bona solució per a carns i peixos que no queden sucosos al cuinar-los convencionalment i les combinacions que vos he descrit van molt bé per a quan la matèria no és molt saborosa, ja siga parga o pit de pollastre (si no és de corral). Esta millor si es serveix acabada de fregir.\nAls xiquets els sol agradar ajudar en estes elaboracions.\nAnime a provar a cuinar tempures, són econòmiques i agraïdes.\nEtiquetas: Altres, Base\nUns postres ben senzills\nPelar les taronges retirant be tota la part blanca de la polpa.\nEs tallen a rodanxes i es deixen en un plat pla.\nPosem un casset amb un got d'aigua al foc.\nDos cullerades soperes de sucre.\nUn quart de la pell de la taronja tallades en tires molt, molt fines.\nUna mica de canella mòlta.\nUna mica de gengibre.\nNo abusar de les espècies.\nDeixar reduir a foc mitjà remenant fins a aconseguir un almívar.\nQuan estiga amb una temperatura temperada abocar sobre les taronges i guardar-les en la nevera un parell d 'hores mínim.\nCarxofes amb gambes.\nCarxofes, 3 o 4 per persona depenent de la grandària.\nGambes, una dotzena. Poden ser congelades però sense pelar.\nTres dents d'alls.\nEs pelen les carxofes deixant només el cor, a mesura que es van pelant se submergixen ràpidament amb aigua i sal (que prèviament haurem posat al foc en una cassola) perquè no s'oxiden. Si volguérem que quedaren les carxofes completament blanques, afegir a l'aigua un tros de llima i dos cullerades de farina ( jo no ho faig).\nDeixar coure les carxofes 15 minuts. Retirar i escórrer.\nEs pelen les gammes i es retiren. Amb les corfes i els caps farem un fumet al què opcionalment se li pot afegir un poc de safrà. No cal posar sal-\nEn la mateixa cassola que hem fet les carxofes (per embrutar el mínim) sofregim la ceba i les dents d'alls tallats ambdós a la juliana amb dos cullerades de oli d’oliva i un pesic de sal. Quan la ceba està feta afegim les carxofes i cobrim amb el fumet degudament colat.\nDeixem coure cinc minuts, afegim les gambes mantenint la cassola al foc cinc minuts més.\nPer a emplatar col·loquem les carxofes en el centre i les gambes al seu voltant, banyem amb la salsa.\nSi volguérem que la salsa quedarà més espessa, afegir mitja cullerada de les de café de espessant Agar-Agar\nEtiquetas: Entrants calents, Marisc, Verdures